Mo kirke var altså villig til å betale 40 Speciedaler for å omstøpe klokken, 20 Speciedaler ekstra for å øke dens vekt med 1 Vog og 120 Speciedaler ekstra for en klokke som var iblandet sølv. Omstøpingen i 1843 gjaldt kirkeklokken som almuen bekostet i 1761. Om det ble tilsatt sølv er uklart. Utgiftsposten lyder: «Omstøbning af Kirkeklokken, den gamle, m. v. 65. 4. 23» (Nord-Ranens Kirkes Regnskap for Aaret 1843, utgiftspost 10).